พาณิชย์กังวลทรัมป์สอบขาดดุลการค้า16 ชาติ ไทยโดนด้วย ซ้ำไม่ปลดบัญชีดำ
พาณิชย์ ยอมรับ กังวล ทรัมป์ ออกคำสั่งสอบเหตุขาดดุลการค้า 16 ชาติ รวมทั้งไทย เหตุเป็นตลาดใหญ่ เรียกร้องก่อนใช้มาตรการใดๆ ขอให้คำนึงถึงความสัมพันธ์ทุกมิติที่มีอย่างยาวนาน เผยจุดอ่อนไทยมีหลายเรื่อง ทั้งทรัพย์สินทางปัญญา แรงงาน จีเอสพี หวั่นมะกันหาเหตุซ้ำเติม และไม่ปลดจากบัญชีดำ,เมื่อวันที่ 3 เม.ย. 60 นางสาวพิมพ์ชนก วอนขอพร ผู้อำนวยการสำนักงานนโยบายและยุทธศาสตร์การค้า ในฐานะโฆษกกระทรวงพาณิชย์ เปิดเผยถึงกรณีที่นายโดนัลด์ ทรัมป์ ประธานาธิบดีสหรัฐฯ ได้ลงนามในคำสั่งพิเศษประธานาธิบดีสหรัฐฯ (Executive Order) เพื่อดำเนินการตรวจสอบหาสาเหตุการขาดดุลการค้าของสหรัฐฯกับ 16 ประเทศทั่วโลก รวมถึงไทยว่า ไทยอยู่ระหว่างศึกษารายละเอียดของคำสั่งดังกล่าว ซึ่งในเร็วๆ นี้ กระทรวงจะเชิญผู้ประกอบการ และภาคเอกชน ที่อาจได้รับผลกระทบมาหารือเพื่อหาแนวทางการรับมือมาตรการต่างๆ ที่สหรัฐฯอาจนำมาใช้กับไทย,อย่างไรก็ตาม ก่อนที่รัฐบาลสหรัฐฯจะดำเนินมาตรการใดๆ กับไทย ขอเรียกร้องให้คำนึงถึงความสัมพันธ์ระหว่างกันในทุกมิติ ที่มีมาอย่างยาวนาน ทั้งด้านการค้า การลงทุน ความมั่นคง การศึกษา วัฒนธรรม เป็นต้น นอกจากนี้ ไทยยังยืนยันว่า ไม่มีนโยบายปั่นค่าเงิน หรือใช้นโยบายค่าเงินบาทอ่อนค่า เพื่อหวังผลทางการค้ากับสหรัฐฯ แต่ปล่อยให้เป็นไปตามกลไก และตามธรรมชาติ,ขณะเดียวกัน รัฐบาลไทยไม่ได้มีนโยบายดึงดูดการลงทุนจากต่างประเทศเข้ามาในไทยแต่เพียงฝ่ายเดียว แต่มีนโยบายส่งเสริมให้ผู้ประกอบการไทยไปลงทุนในต่างประเทศควบคู่กับการดึงดูดการลงทุนจากต่างประเทศ,เข้าใจดีกว่า สหรัฐฯอยู่ในช่วงการเปลี่ยนผ่านนโยบายการค้า และนโยบายต่างๆ แต่กระทรวงพาณิชย์ จะประสานงานอย่างใกล้ชิดกับสำนักงานผู้แทนการค้าสหรัฐฯ (USTR) และรัฐบาลสหรัฐฯต่อไป อย่างไรก็ตาม การลงนามคำสั่งของประธานาธิบดี ทำให้ไทยติดร่างแห เพราะไทยได้ดุลการค้าสหรัฐฯเป็นอันดับที่ 11 ซึ่งสร้างความกังวลให้กับไทย เพราะสหรัฐฯเป็นตลาดหลักในการส่งออก,สำหรับจุดอ่อนของไทย ที่เป็นปัญหากับสหรัฐฯขณะนี้ และสหรัฐฯอาจหยิบยกมากำหนดเป็นมาตรการใช้กับไทย หรือไม่ปลดไทยออกจากการถูกขึ้นบัญชี เช่น การละเมิดทรัพย์สินทางปัญญา การใช้แรงงานผิดกฎหมาย ในสินค้าประมง อ้อย สิ่งทอ การได้รับสิทธิพิเศษทางภาษีศุลกากร (GSP) ที่อาจตัดสิทธิสินค้าไทยบางรายการ สินค้าไทยบางรายการถูกสหรัฐฯใช้มาตรการตอบโต้การทุ่มตลาด และการอุดหนุนการทุ่มตลาด (AD/CVD) เป็นต้น,ผู้สื่อข่าวรายงานว่า เมื่อวันที่ 31 มี.ค.60 USTR ได้เผยแพร่รายงานการประเมินผลด้านการค้าของสหรัฐฯที่เกี่ยวกับการค้าระหว่างประเทศประจำปี 60 (2017 National Trade Estimate Report on Foreign Trade) โดยระบุว่า ปี 59 สหรัฐฯขาดดุลการค้าสินค้ากับไทยมูลค่า 18,900 ล้านเหรียญฯ เพิ่มขึ้น 8.7% หรือ 1,500 ล้านเหรียญฯจากปี 58 โดยสหรัฐฯส่งออกสินค้ามาไทยมูลค่า 10,600 ล้านเหรียญฯ ลดลง 5.9% หรือลดลง 658 ล้านเหรียญฯ ขณะที่นำเข้าจากไทย 29,500 ล้านเหรียญฯ เพิ่มขึ้น 3%
พาณิชย์ ยอมรับ กังวล ทรัมป์ ออกคำสั่งสอบเหตุขาดดุลการค้า 16 ชาติ รวมทั้งไทย เหตุเป็นตลาดใหญ่ เรียกร้องก่อนใช้มาตรการใดๆ ขอให้คำนึงถึงความสัมพันธ์ทุกมิติที่มีอย่างยาวนาน เผยจุดอ่อนไทยมีหลายเรื่อง ทั้งทรัพย์สินทางปัญญา แรงงาน  
พิมพ์ชนก วอนขอพร,Executive Order,โดนัลด์ ทรัมป์,สอบดุลการค้า 16 ชาติ,กระทรวงพาณิชย์